CELEX: 62015CA0027
Language: et
Date: 2016-06-02 00:00:00
Title: Kohtuasi C-27/15: Euroopa Kohtu (kuues koda) 2. juuni 2016. aasta otsus (Consiglio di giustizia amministrativa per la Regione siciliana eelotsusetaotlus – Itaalia) – Pippo Pizzo versus CRGT Srl (Eelotsusetaotlus — Riigihanked — Direktiiv 2004/18/EÜ — Hankemenetluses osalemine — Võimalus toetuda vajalike tingimuste täitmiseks teiste ettevõtjate suutlikkusele — Niisuguse tasu maksmata jätmine, mida ei ole sõnaselgelt ette nähtud — Pakkuja hankemenetlusest kõrvaldamine)

8.8.2016   
            
            
               ET
            
            
               Euroopa Liidu Teataja
            
            
               C 287/8
            
         Euroopa Kohtu (kuues koda) 2. juuni 2016. aasta otsus (Consiglio di giustizia amministrativa per la Regione siciliana eelotsusetaotlus – Itaalia) – Pippo Pizzo versus CRGT Srl
   (Kohtuasi C-27/15) (1)
   
   ((Eelotsusetaotlus - Riigihanked - Direktiiv 2004/18/EÜ - Hankemenetluses osalemine - Võimalus toetuda vajalike tingimuste täitmiseks teiste ettevõtjate suutlikkusele - Niisuguse tasu maksmata jätmine, mida ei ole sõnaselgelt ette nähtud - Pakkuja hankemenetlusest kõrvaldamine))
   (2016/C 287/10)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di giustizia amministrativa per la Regione siciliana
   
      Põhikohtuasja pooled
   
   
      Hageja: Pippo Pizzo
   
      Kostja: CRGT Srl
   
      Resolutsioon
   
   
               1.
            
            
               Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikleid 47 ja 48 tuleb tõlgendada nii, et nendega ei ole vastuolus siseriiklik õigusakt, mis lubab ettevõtjal tugineda ühe või mitme kolmandast isikust üksuse suutlikkusele, et vastata hankemenetluses osalemise miinimumnõuetele, millele ta ise vastab ainult osaliselt.
            
         
               2.
            
            
               Võrdse kohtlemise põhimõtete ja läbipaistvuse tagamise kohutustust tuleb tõlgendada nii, et nendega on vastuolus ettevõtja kõrvaldamine hankemenetlusest sellise kohustuse täitmata jätmisel, mis ei tulene sõnaselgelt selle menetlusega seotud dokumentidest ega kehtivast siseriiklikust õigusest, vaid selle õiguse tõlgendustest ning asutuste ja halduskohtute poolt nendes dokumentides olevate lünkade täitmisest. Sellistel asjaoludel tuleb võrdse kohtlemise ja proportsionaalsuse põhimõtteid tõlgendada nii, et nendega ei ole vastuolus anda ettevõtjale võimalus oma olukord nõuetega kooskõlla viia ja täita nimetatud kohustus hankija määratud tähtaja jooksul.
            
         
      (1)  ELT C 138, 27.4.2015.